Koordinatės: 54°50′50″š. pl. 23°56′05″r. ilg.﻿ / ﻿54.847306°š. pl. 23.934805°r. ilg.﻿ / 54.847306; 23.934805

Atodangos šiaurinė dalis
**Rokų atodanga** – valstybės saugomas geologinis gamtos paveldo objektas, esantis Jiesios upės slėnyje, Rokuose (Panemunės sen.), Kauno miesto savivaldybėje.

Atsivėręs juostuotasis molis
Atodanga atsiveria Jiesios vingyje dešiniajame krante, apie 1,5 km nuo jos santakos su Nemunu. Užimamas plotas – 0,45 ha. Driekiasi pietų–šiaurės kryptimi (link žemupio) apie 350 m. Iš vakarų pusės, priešingame upės krante, slėnyje, lygiagrečiai praeina geležinkelio linija. Iš šalia pylimo vedančios Upėtakių gatvės patogu apžvelgti atodangą iš toli. Iš rytų (viršutiniame krante) – naujai įrengtas Jiesios kraštovaizdžio pažintinis takas, juosiantis raizgytą atodangos puslankį, besiplečiantis individualių namų kvartalas (P. Babicko, šv. Roko gatvės). Atodangos pietinis sparnas vos per 100 m nutolęs nuo Rokų vidurinės mokyklos stadiono. Ne mažiau įspūdingų atodangų fragmentų prie Jiesios Kauno mieste esama ir žemiau Rokų atodangos.

Objekto statusas patvirtintas Aplinkos ministerijoje 2013 m. spalio 25 d. įsakymu nr. D1-792, į Saugomų teritorijų registrą įtrauktas 2013 m. lapkričio 8 d.

Geologija
---------

Rokų atodanga Jiesios kraštovaizdžio draustinyje – vaizdingas, o kartu ir mokslui išskirtinai vertingas geologinio paveldo objektas. Tokių atodangų Baltijos šalių regione yra tik trys. Ši atodanga – vienas pilniausių Europoje žinomų pjūvių, apimančių vidurinįjį ir vėlyvąjį Nemuno ledynmetį, maždaug 75–18 tūkst. m.

Galerija
--------

* Fragmentas pietinėje dalyjeFragmentas pietinėje dalyje
* Atodanga vasarąAtodanga vasarą
*

Literatūra
----------

* Baltrūnas V. Linčius A. Mikulėnas V. Narbutas V. Satkūnas J. *Vertingiausi Lietuvos geologiniai kraštovaizdžio objektai*. Geologijos akiračiai. 1999, Nr. 1, 32–35

Šaltiniai
---------

1. ↑  Rokų atodangos paskelbimas saugomu objektu Archyvuota kopija 2013-12-25 iš Wayback Machine projekto.
2. ↑  Saugomų teritorijų valstybės kadastras Archyvuota kopija 2021-01-26 iš Wayback Machine projekto.
3. ↑  Geologinis paveldas Lietuvoje Archyvuota kopija 2013-12-25 iš Wayback Machine projekto.
4. ↑  Lietuvos gamtinis pamatas. 5.1 Geologinės vertybės Archyvuota kopija 2013-12-25 iš Wayback Machine projekto.

Nuorodos
--------

* Rokų atodangos ribos žemėlapyje
* Baltijos šalių geologinio paveldo vietovių tinklo kūrimas Archyvuota kopija 2013-12-25 iš Wayback Machine projekto.
* Kelionė Jiesia nukelia į ledynmetį Archyvuota kopija 2013-12-25 iš Wayback Machine projekto.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RKauno miesto saugomos teritorijos |
| --- |
|  |
| Regioniniai parkai | 
Kauno marių regioninis parkas |
|  |
| Valstybiniai draustiniai | 
Jiesios kraštovaizdžio • Kauno teriologinis • Nevėžio kraštovaizdžio draustinis |
|  |
| Savivaldybės draustiniai | 
Kauno ornitologinis • Kauno teriologiniai • Nemuno ir Nevėžio santakos kraštovaizdžio • Veršvos kraštovaizdžio |
|  |
| Gamtos paminklai | 
Lampėdžių liepa Gražuolė |
|  |
| Valstybiniai gamtos paveldo objektai | 
Rokų atodanga • Santakos gluosnis • Senoji Kauno obelis • Vytauto parko liepa |
|  |
| Savivaldybės gamtos paveldo objektai | 
Ąžuolo ir pušies draugystė • Pušys Sesės • Taikos kalno ąžuolas |

 |